ആരോ പ്രേരിപ്പിച്ചതാണ് അല്ലാതെ അവന് ആത്മഹത്യ ചെയ്യില്ല തൃശ്ശൂരിലെ പ്ലസ് വണ് വിദ്യാര്ത്ഥി അമല്കൃഷ്ണയുടെ മരണത്തില് ദുരൂഹതയുണ്ടെന്ന് അമ്മ ശില്പ തൃശ്ശൂര്: ഏങ്ങണ്ടിയൂരില് ആറുമാസം മുന്പ് കാണാതായ പ്ലസ് വണ് വിദ്യാര്ത്ഥി അമല്കൃഷ്ണ ആത്മഹത്യ ചെയ്ത സംഭവത്തില് ദുരൂഹതയുണ്ടെന്ന് അമ്മ ശില്പ. അമല് ആത്മഹത്യചെയ്യേണ്ട സാഹചര്യമില്ലെന്നും ആരോ പ്രേരിപ്പിച്ചതാണെന്നും ശില്പ പറഞ്ഞു. സംഭവത്തില് പൊലീസ് അന്വേഷണം തുടരുകയാണ്. മാര്ച്ച് 18 ന് അമ്മയോടൊപ്പം ബാങ്കില് പോയ അമല് കാണാതാകുകയായിരുന്നു. പിന്നിട് കഴിഞ്ഞ ദിവസം കൃഷ്ണയുടെ മൃതദേഹം അഴുകിയ നിലയില് കണ്ടെത്തിയിരുന്നു. തളിക്കുളം ഹൈസ്ക്കൂളിന് സമീപം ദേശീയപാതയ്ക്കരിരില് ആള് താമസമില്ലാത്ത വീട്ടില് തൂങ്ങി മരിച്ച നിലയിലായിരുന്നു മൃതദേഹം. ബന്ധുക്കളെത്തിയാണ് തിരിച്ചറിഞ്ഞത്. അമലിന്റെ മൊബൈല് ഫോണും എടിഎം കാര്ഡിനറെ ഭാഗവും വീട്ടില് നിന്ന് കണ്ടെത്തി. മകന് ആത്മഹത്യ ചെയ്യില്ലെന്നും സമഗ്ര അന്വേഷണം വേണമെന്നും അമ്മ ശില്പ ആവശ്യപ്പെട്ടു ദേശീയപാതയ്ക്ക് സമീപമുള്ള ഹോട്ടല് നടത്തിപ്പുകാര് അടഞ്ഞു കിടന്നിരുന്ന വീട് വാടകയ്ക്ക് എടുത്തിരുന്നു. വൃത്തിയാക്കാനായി പോയപ്പോഴാണ് മാസങ്ങള് പഴക്കമുള്ള മൃതദേഹം കണ്ടെത്തിയത്. വീടിന്റെ പിന്വാതില് തള്ളിത്തുറന്ന നിലയിലായിരുന്നു. മൃതദേഹം മെഡിക്കല് കോളേജ് ആശുപത്രിയില് സൂക്ഷിച്ചിരിക്കുകയാണ്. ഡിഎന്എ പരിശോധന പിന്നീട് നടക്കും. Tags